Store (ca. 35 millimeter), avlange, noe flate, blankt svarte løpebiller. Hodet har middelsstore, rundet utstående fasettøyne, moderat forstørrede kjever. Antennene er tynne og litt lengre enn hode + pronotum. Pronotum er litt bredere enn hodet, nærmest hjerteformet, men med markerte bakhjørner. Dekkvingene er noe bredere enn pronotum, omtrent jevnbrede, med kraftige punktrader.